ང་ཚོས་འཇིག་རྟེན་འདིའི་ཆེད་དུ་སོ་སོས་ག་རེ་འཇོན་པ་དེ་སྒྲུབ་དགོས་ཀྱི་ཡོད།གལ་ཏེ་དེ་ནི་ང་ཚོའི་རེ་བ་ནང་བཞིན་གྱི་དེ་འདྲ་ཡག་པོ་ཞིག་མིན་ནའང༌།དེ་ནི་དུས་རབས་མང་པོའི་རིང་མི་རྣམས་ཀྱིས་འཛུགས་སྐྲུན་བྱས་པ་དེ་ལས་བཟང་གི་རེད།་འཇིག་རྟེན་ལེགས་པོ་ཞིག་ལ་ཤེས་ཡོན་དང་ཕན་སེམས།སྙིང་སྟོབས་བཅས་དགོས་ཀྱི་ཡོད།དེར་འདས་ཟིན་པའི་ལོ་ཟླ་དག་ལ་འགྱོད་པ་སྐྱེས་མཁན་དགོས་ཀྱི་མེད།ཡང་ན།སྔོན་ཆད་ཀྱི་བླུན་རྨོངས་ཅན་དག་གི་གསུང་སྒྲོས་ལ་བརྟེན་ཏེ་རང་དབང་གི་ཤེས་རབ་ལ་བཀག་སྡོམ་བྱེད་མཁན་དག་དགོས་ཀྱི་མེད།དེར་འཇིགས་སྣང་མེད་པའི་མཐོང་རྒྱ་ཞིགརང་དབང་གི་ཤེས་རབ་ཅིག་དགོས་ཀྱི་ཡོད།དེར་དགོས་པ་ནི་མ་འོངས་བ་ལ་ཡིད་ཆེས་ཡོད་མཁན་དག་ཡིན་པ་ལས་་དུས་རྒྱུན་འདས་ཟིན་པའི་ལོ་ཟླ་ལ་ཕྱིར་བལྟ་བྱེད་མཁན་དག་མིན།ང་ཚོས་འདས་པའི་ལོ་ཟླ་ནི་མ་འོངས་བ་ལས་མཚར་སྡུག་ལྡན་པ་ཞིག་ཏུ་མཐོང་གི་ཡོད།དོན་དངོས་སུ་ང་ཚོས་རང་གི་ཤེས་རབ་ལ་བརྟེན་ཏེ་མ་འོངས་བ་འདས་པ་ལས་ཇེ་བཟང་དུ་གསར་སྐྲུན་བྱེད་ཐུབ་ཀྱི་ཡོད།༥